**SAJTÓANYAG**

**Mintákban a világ: Afrika jelene – egy különleges utazás képei**

A Magyar Nemzeti Múzeum a Múzeumok Őszi Fesztiválja keretében mutatja be Balogh Boglárka fotósorozatát. A különleges megvilágításban bemutatott képeket a Múzeummal közösen úgy válogatta idei afrikai élményeiből, hogy azokon keresztül láthassuk, hogyan segíti a természet-közeli népek tanulmányozása a régészetet, a néprajzot és az antropológiát. A maszájok, hadzabék és karamojongok között készített fényképfelvételek egyszerre engednek bepillantást a törzsek életébe és az őskori ember mindennapjaiba is.

*A kiállítás ideje:*

2016. október 19.- november 13.

*A kiállítás helyszíne:*

A 14 fotót a Múzeum Rotundájában, illetve a Kelet és Nyugat határán című állandó régészeti kiállításunkban állítjuk majd ki.

Balogh Boglárka újságíró 2016-ban négy hónapon át - a National Geographic megbízásából - Afrika több országából vezetett blogot a világhálón. Beszámolt az ipari állattenyésztésről, orvvadászatról, valamint a helyi közösségek, törzsek mindennapjairól is. Élményeit fényképekkel dokumentálta. Boglárka számára a harmadik világ népeinek bemutatása, fontos szociológiai, kulturális kérdések felvetése nem újdonság, több mint 7 éve járja a világot, hogy beszámoljon az olvasóknak Ázsiában, Afrikában és Dél-Amerikában szerzett tapasztalatairól.

A Magyar Nemzeti Múzeum és a National Geographic Magyarország újabb együttműködése kiváló lehetőség egy ilyen, az afrikai kultúrát és a magyar történelmet összekapcsoló, újszerű látásmódban megközelített eseménynek. A fotók sora hidat képez a múlt és a jelen, a régészet és az antropológia, a múzeum fogadótere és régészeti kiállít között.

***Bővebb információ:****Szily Marianna –* [*szily.marianna@hnm.hu*](mailto:szily.marianna@hnm.hu)*, +36 30 479 7263  
Berényi Marianna –* [*berenyi.marianna@hnm.hu*](mailto:berenyi.marianna@hnm.hu)*, +36 30 788 7552*[*www.mnm.hu*](http://www.mnm.hu)*,* [*www.facebook/nemzetimuzeum*](http://www.facebook/nemzetimuzeum)